13/08/2012 | Administración LocalMunicipal
Curtis
Aprobación definitiva da modificación da Ordenanza fiscal reguladora da taxa pola apertura de establecementos

Exposto ó público o acordo de aprobación inicial da modificación da “Ordenanza fical reguladora da taxa pola apertura de establecementos” polo prazo de trinta días hábiles sen que contra o mesmo se teñan presentado reclamación ou suxestión alguna, enténdese definitivamente adoptado o acordo ata o de agora provisional, e procédese á publicación do texto íntegro da modificación da ordenanza que a continuación se transcribe: O Real Decreto-lei 19/2012, de 25 de maio, de medidas urxentes de liberalización do comercio e de determinados servicios, publicado no BOE de 26 de maio, na súa disposición final primeira, introduce determinadas modificacións na redacción de algúns artigos do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. Entre eles, modifícase o artigo 20, regulador das taxas. Esta nova redacción determina a necesidade de introducir modificacións en determinadas ordenanzas fiscais municipais. - Deste xeito, o artigo 1º queda redactado da seguinte forma: No uso das facultades concedidas polos artigos 133.2 e 142 da Constitución e polo artigo 106 da Lei 7/1985, do 2 de abril, reguladora das bases do réxime local, e de conformidade co disposto nos artigos 15 ó 19 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, este Concello establece a “taxa pola apertura de establecementos”, que se rexerá pola presente ordenanza fiscal. - O artigo 2º queda redactado do seguinte xeito: 1. Constitúe o feito impoñible da taxa o outorgamento das licencias de apertura de establecementos, así como a realización das actividades administrativas de control nos supostos nos que a esixencia de licenza fora substituída pola presentación de declaración responsable ou comunicación previa.2. Para tal efecto, terá a consideración de apertura: a) A instalación por vez primeira do establecemento para dar comezo ás súas actividades. b) A variación ou ampliación da actividade desenvolvida no establecemento, aínda que continúe o mesmo titular. c) A ampliación do establecemento e calquera alteración que sexa levada a cabo neste e que afecte ás condicións sinaladas no número 1 deste artigo, esixindo nova verificación destas. d) Os traslados de locais.3. Entenderase por establecemento industrial ou mercantil toda edificación habitable, estea ou non aberta ó público, non sendo destinado exclusivamente a vivenda, e que: a) Se dedique ó exercicio dalgunha actividade empresarial fabril, artesá, da construcción, comercial e de servicios que estea suxeita ó imposto sobre actividades económicas. b) Aínda sen desenvolverse aquelas actividades, sirvan de auxilio ou complemento para estas, ou teñan relación con elas na forma en que lles proporcionen beneficios ou aproveitamento, como, por exemplo, sedes sociais, axencias, delegacións ou sucursais de entidades xurídicas, escritorio, oficinas, despachos ou estudios. - No artigo 5º introdúcese un novo apartado f) co seguinte tenor literal: f) A realización das actividades administrativas de control nos supostos nos que a esixencia de licenza fora substituída pola presentación de declaración responsable ou comunicación previa - O artigo 7º queda redactado como segue: 1. Devéngase a taxa e nace a obriga de contribuír, cando se inicie actividade municipal que constitúe o feito impoñible. Para estes efectos, entenderase iniciada a dita actividade na data de presentación da oportuna solicitude de licencia de apertura, se o suxeito pasivo formulase expresamente esta, ou no momento de presentación da correspondente comunicación previa ou declaración responsable. 2. A obriga de contribuír, unha vez nacida, non se verá afectada, de ningún xeito, pola denegación da licencia solicitada ou pola concesión desta condicionada á modificación das condicións do establecemento, nin pola renuncia ou desestimento do solicitante unha vez concedida a licencia - O artigo 9º queda redactado así: Rematada a actividade municipal e unha vez dictada a resolución municipal que proceda sobre a licencia de apertura, ou unha vez o órgano competente tome coñecemento da comunicación previa ou declaración responsable, practicarase a liquidación correspondente pola taxa, que se notificará ó suxeito pasivo para o seu ingreso, directo nas arcas municipais utilizando os medios de pagamento e os prazos que sinala o Regulamento xeral de recadación ”. Curtis, 27 de xullo de 2012 O Alcalde Javier Francisco Caínzos Vázquez